
              În temeiul prevederilor art. 136, alin. (1), Secțiunea a 4-a, Cap. III, titlul V, Partea a III-a din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, îmi exprim iniţiativa de promovare a unui proiect de hotărâre, cu următorul obiect:  „Sanctiuni pentru utilizatorii serviciului de salubrizare ”, stabilite conform OUG 92/2021 si Legea 101/2006 cu modificarile si completarile ulterioare, în susținerea căruia formulez următorul:
REFERAT DE APROBARE PRIMAR
la Proiectul de Hotărâre privind stabilirea sancțiunilor pentru utilizatorii serviciului de salubrizare conform OUG 92/2021
Luând în considerare prevederile Ordonanței de Urgență a Guvernului nr. 92/ 19.08.2021 privind regimul deșeurilor;
Ținând cont de:
· sancțiunile financiare pe care Curtea de Justiție a Uniunii Europene (CJUE) le poate impune, în temeiul art. 260 alin. (3) din Tratatul privind funcționarea Uniunii Europene (TFUE),
· sancțiunile pecuniare (sumă forfetară și /sau penalități zilnice de întârziere) pe care Comisia Europeană le poate solicita (sumă forfetară de minimum 1.643.000 euro și penalități între 1.985 și 119.125 euro pe zi de întârziere după pronunțarea hotărârii instanței UE)

Întrucât autorităţile administraţiei publice locale ale unităţilor administrativ-teritoriale şi ale municipiului Bucureşti au obligatia sa  aprobe, prin hotărâri ale consiliului local/judeţean/general, măsurile necesare pentru interzicerea abandonării, aruncării necontrolate a deşeurilor sau gestionării neconforme cu ierarhia deşeurilor.
Conform prevederilor art. 129, alin. (2), lit. b) și lit. d), alin.(4), lit. e) și g) și alin. (7), lit. i) din  Ordonanța de Urgență a Guvernului nr.57/2019, privind Codul administrativ, cu modificările și completările ulterioare, consiliul local trebuie să exercite atribuții cu privire la dezvoltarea economica-sociala și de mediu a comunei, prin asigurarea cadrului necesar pentru protecția și refacerea mediului, potrivit competențelor și în condițiile legii.
Având în vedere că autoritatile administratiei publice locale asigură implementarea la nivel local a obligaţiilor privind gestionarea deşeurilor asumate prin Tratatul de aderare a României la Uniunea Europeană şi pentru respectarea prevederilor convenţiilor şi tratatelor internaţionale la care România este semnatară
În acest sens, autorităţile administraţiei publice locale ale Comunei Liebling, aprobă, prin hotărâri ale consiliului local, măsurile necesare impotriva cetatenilor care incalca regulile privind măsurile stabilite de lege în vederea descurajarii abandonării, aruncării necontrolate a  deșeurilor sau a gestionării neconforme cu ierarhia deşeurilor.

Obiectivele urmărite prin stabilirea acestor sanctiuni, sunt: 
1) Gestionarea eficientă a deșeurilor, prin colectarea separată, reutilizarea, reciclarea şi valorificarea acestora;
2) Reducerea impactului asupra mediului provocat de abandonarea deseurilor și conformarea cu prevederile legislative;
3) Reducerea cantităților de deșeuri eliminate prin depozitare. 
În aceste circumstante, autoritatea administrației publice locale consideră oportună și legală, din punct de vedere al prevederilor legislative în domeniu, stabilirea sanctiunilor, în numele și interesul Comunei Liebling, pentru utilizatorii serviciului de salubrizare care nu se conformeaza obligatiilor impuse de legislatia in vigoare.
Raportat la cele prezentate, în temeiul dispozitiilor OUG 57/2019, propun spre dezbatere în cadrul Consiliului Local Liebling prezentul proiect, în vederea analizării și aprobării lui. 

                                        Inițiator proiect,
                                                           PRIMAR
Ioan-Gheorghe MUNTEANU

